《小珠山秀倚城南咫尺嵚崟老未登览闻其胜而慕之用杨公可久韵谩赋寄怀》
明代·赵完璧

白头伊迩未跻攀，闻道奇观绝宇寰。送尽归云残照里，兴高终日翠微间。

缑山鹤去尘缘渺，天姥魂飞月下还。竟欲晚寻麋鹿迹，俗羁争得片时閒。

作者简介：明山东胶州人，字全卿，号云壑，又号海壑。由贡生官至巩昌府通判。工诗，多触事起兴，吐属天然。有《海壑吟稿》。